title: Id-Deċiżjoni tal-Kunsill tal-21 ta' April 2004 li tikkonċerna l-konklużjoni ta' Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, mill-parti ‘l waħda, u r-Repubblika Għarbija ta' l-Eġittu, mill-parti l oħra

text:
Avviż Legali Importanti

|

32004D0635

Official Journal L 304 , 30/09/2004 P. 0038 - 0038

		Id-Deċiżjoni tal-Kunsilltal-21 ta' April 2004li tikkonċerna l-konklużjoni ta' Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, mill-parti ‘l waħda, u r-Repubblika Għarbija ta' l-Eġittu, mill-parti l oħra(2004/635/KE)IL-KUNSILL TA' L-UNJONI EWROPEAWara li kkonsidra t-Trattat li jistabbilixxi l-Komunità Ewropea, u b'mod partikolari l-Artikolu 310 flimkien mat-tieni sentenza ta' l-Artikolu 300(2) u t-tieni subparagrafu ta' l-Artikolu 300(3) tiegħu [1],Wara li kkonsidra l-proposta mill-Kummissjoni [2],Wara li kkonsidra l-kunsens tal-Parlament Ewropew [3],Billi:(1) L-Ftehim Ewro-Mediterranju jistabbilixxi Assoċjazzjoni bejn il-Komunitajiet Ewropej u l-Istati membri tagħhom, mill-parti ‘l waħda, u r-Repubblika Għarbija ta' l-Eġittu, mill-parti ‘l oħra, iffirmat għan-nom tal-Komunità Ewropea, fil-Lussemburgu nhar il-25 ta' Ġunju 2001, għandu jkun approvat.(2) Id-dispożizzjonijiet ta' dan il-Ftehim li jidħlu fil-kamp ta' applikazzjoni tat-Taqsima III, it-Titolu IV tat-Trattat li jistabbilixxi l-Komunità Ewropea jorbot lir-Renju Unit u l-Irlanda bħala Partijiet Kontraenti separati, u mhux bħala parti mill-Komunità Ewropea, sakemm ir-Renju Unit jew l-Irlanda (skond il-każ) jinnotifikaw lir-Repubblika Għarbija ta' l-Eġittu li jkunu ntrabtu bħala parti mill-Komunità Ewropea skond il-protokoll dwar il-pożizzjoni tar-Renju Unit u l-Irlanda anness mat-Tratta dwar l-Unjoni Ewropea u t-Trattat li jistabbilixxi l-Komunità Ewropea. L-istess japplika għad-Danimarka, skond il-Protokoll anness ma' dawk it-Trattati dwar il-pożizzjoni tad-Danimarka.IDDEĊIEDA DAN LI ĠEJ:Artikolu 1Il-Ftehim Ewro-Mediterranju li jistabbilixxi Assoċjazzjoni bejn il-Komunitajiet Ewropej u l-Istati Membri tagħhom, mill-parti ‘l waħda, u r-Repubblika Għarbija ta' l-Eġittu, mill-parti l oħra (hawnhekk iżjed l quddiem imsejjaħ il-Ftehim ta’ Assoċjazzjoni), flimkien ma' l-Annessi u l-Protokolli mehmuża miegħu, u d-dikjarazzjonijiet konġunti, id-dikjarazzjonijiet mill-Komunità Ewropea u l-Iskambju ta' Ittri mehmuża ma' l-Att Finali, huma b'dan approvati għan-nom tal-Komunità Ewropea.It-testijiet li hemm referenza għalihom fl-ewwel subparagrafu huma mehmuża ma' din id-Deċiżjoni.Artikolu 21. Il-pożizzjoni li għandha tittieħed mill-Komunità fi ħdan il-Kunsill ta' Assoċjazzjoni u fi ħdan il-Kumitat ta' Assoċjazzjoni meta dan imsemmi l-aħħar ikun ingħata s-setgħa li jaġixxi mill-Kunsill ta' Assoċjazzjoni, għandha tkun stabbilita mill-Kunsill fuq il-bażi ta' proposta mill-Kummissjoni, skond id-diżposizzjonijiet li jikkorrispondu tat-Trattati.2. Skond l-Artikolu 75 tal-Ftehim ta' Assoċjazzjoni l-President tal-Kunsill għandu jippresjedi fuq il-Kunsill ta' Assoċjazzjoni. Rappresentant tal-Kummissjoni għandu jippresjedi fuq il-Kumitat ta' Assoċjazzjoni skond ir-Regoli ta' Proċeduri tiegħu.3. Id-deċiżjoni li jiġu ppublikati d-deċiżjonijiet tal-Kunsill ta' Assoċjazzjoni u l-Kumitat ta' Assoċjazzjoni fil-Ġurnal Uffiċjali ta' l-Unjoni Ewropea għandha tittieħed mill-Kunsill fuq il-bażi ta' każ b'każ.Artikolu 3Il-President tal-Kunsill, għan-nom tal-Komunità Ewropea, huwa b'dan awtorizzat li jaħtar lill-persuni li jkollhom is-setgħa li jagħtu n-notifikazzjoni li hemm provvediment dwarha fl-Artikolu 92 tal-Ftehim ta' Assoċjazzjoni.Magħmula fil-Lussemburgu, nhar il-21 ta' April 2004.Għall-KunsillIl-PresidentJ. Walsh[1] Il-Komunità Ewropea ħadet ir-responsabbiltà tad-drittijiet u l-obbligi kollha tal-Komunità Ewropea dwar il-Faħam u l-Azzar, wara li din imsemmija l-aħħar skadiet fit-23 ta' Lulju 2002 (ĠU L 194, tat-23.7.2002, p. 35).[2] ĠU C 304 E, tat-30.10.2001, p. 2.[3] ĠU C 153 E, tas-27.6.2002, p. 264.--------------------------------------------------


title: 2010/127/CFSP: Deċiżjoni tal-Kunsill 2010/127/PESK tal- 1 ta' Marzu 2010 dwar miżuri restrittivi kontra l-Eritrea

text:
               2.3.2010

               MT

               Il-Ġurnal Uffiċjali tal-Unjoni Ewropea

               L 51/19

         DEĊIŻJONI TAL-KUNSILL 2010/127/PESK
   tal-1 ta' Marzu 2010
   dwar miżuri restrittivi kontra l-Eritrea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 29 tiegħu,
   Billi:

               (1)

               Fis-16 ta’ Frar 2009, il-Kunsill adotta l-Pożizzjoni Komuni 2009/138/PESK dwar miżuri ristrettivi kontra s-Somalja (1) li timplimenta r-Riżoluzzjoni tal-Kunsill tas-Sigurtà tan-Nazzjonijiet Uniti (UNSCR) 1844 (2008)) li introduċiet miżuri restrittivi kontra dawk li jfittxu li jimpedixxu jew jibblukkaw proċess politiku paċifiku, jew dawk li jheddu l-Istituzzjonijiet Federali Transizzjonali (TFIs) tas-Somalja jew tal-Missjoni tal-Unjoni Afrikana fis-Somalja (AMISOM) permezz tal-forza, jew jieħdu azzjoni li timmina l-istabbiltà fis-Somalja jew fir-reġjun.

               (2)

               Fl-14 ta’ Jannar 2009, il-Kunsill tas-Sigurtà tan-Nazzjonijiet Uniti adotta UNSCR 1862 (2009) rigward it-tilwim dwar il-fruntieri bejn Ġibuti u l-Eritrea u l-impatt possibbli tiegħu fuq l-istabbiltà u s-sigurtà subreġjonali.

               (3)

               Fit-23 ta’ Diċembru 2009, il-Kunsill tas-Sigurtà tan-Nazzjonijiet Uniti adotta UNSCR 1907 (2009) li timponi embargo fuq l-armi kontra l-Eritrea u tappella lill-Istati kollha biex jispezzjonaw, f’konformità mal-awtoritajiet u l-leġiżlazzjoni nazzjonali tagħhom, u b’konsistenza mal-liġi internazzjonali, il-merkanzija kollha lejn u mill-Eritrea, fit-territorju tagħhom, inklużi portijiet u ajruporti, jekk l-Istat ikkonċernat għandu informazzjoni li tipprovdi raġunijiet ġustifikati biex wieħed jemmen li l-merkanzija tinkludi oġġetti li l-forniment, il-bejgħ, it-trasferiment jew l-esportazzjoni tagħhom huma pprojbiti skont dik ir-riżoluzzjoni jew skont l-embargo ġenerali u komplut fuq l-armi għas-Somalja stabbilit skont il-paragrafu 5 tal-UNSCR 733 (1992) u elaborat u emendat b’riżoluzzjonijiet sussegwenti.

               (4)

               L-UNSCR 1907 (2009) tintroduċi wkoll miżuri restrittivi kontra individwi u entitajiet, inkluż iżda mhux limitat għat-tmexxija politika u militari tal-Eritrea, indikati mill-Kumitat stabbilit skont UNSCR 751 (1992) tal-Kunsill tas-Sigurtà tan-Nazzjonijiet Uniti u estiża permezz ta’ UNSCR 1844 (2008).

               (5)

               Hija meħtieġa aktar azzjoni mill-Unjoni sabiex jiġu implimentati ċerti miżuri,

         ADOTTAT DIN ID-DEĊIŻJONI:
   Artikolu 1
   1.   L-Istati Membri għandhom jieħdu l-miżuri meħtieġa sabiex jimpedixxu l-bejgħ jew il-forniment ta’ armi u materjal relatat tat-tipi kollha, inklużi armamenti u munizzjon, vetturi u tagħmir militari, tagħmir paramilitari u partijiet tar-rikambju ta’ dawk imsemmijin hawn fuq lill-Eritrea minn ċittadini tal-Istati Membri jew mit-territorji tal-Istati Membri jew l-użu ta’ bastimenti tal-bandiera jew ajruplani tal-Istati Membri kemm jekk joriġinaw mit-territorji tagħhom kif ukoll le.
   2.   Il-forniment lill-Eritrea ta’ assistenza teknika, taħriġ, assistenza finanzjara u assistenza oħra relatata ma’ attivitajiet militari jew il-provvista, il-manifattura, il-manutenzjoni jew l-użu tal-oġġetti msemmijin fil-paragrafu 1, minn ċittadini tal-Istati Membri jew mit-territorji tal-Istati Membri, għandhom ikunu pprojbiti.
   3.   L-akkwist mill-Istati Membri permezz ta’ ċittadini, jew permezz tal-użu tal-bastimenti tal-bandiera jew l-ajruplani tagħhom, ta’ oġġetti msemmijin fil-paragrafu 1 mill-Eritrea, kif ukoll il-provvista lil ċittadini tal-Istati Membri mill-Eritrea ta’ assistenza teknika, taħriġ, assistenza finanzjarja jew assistenza oħra relatata ma’ attivitajiet militari jew il-provvista, il-manifattura, il-manutenzjoni jew l-użu tal-oġetti msemmijin fil-paragrafu 1, għandhom ukoll ikunu pprojbiti, kemm jekk joriġinaw mit-territorju tal-Eritrea kif ukoll jekk le.
   Artikolu 2
   1.   F’konformità mal-awtoritajiet u l-leġiżlazzjoni nazzjonali tagħhom, u konsistenti mal-liġi internazzjonali, l-Istati Membri għandhom jispezzjonaw il-merkanzija kollha lejn u mill-Eritrea fit-territorju tagħhom, inklużi l-ajruporti u l-portijiet tagħhom, jekk huma għandhom informazzjoni li tipprovdi raġunijiet ġustifikati biex wieħed jemmen li l-merkanzija tinkludi oġġetti li l-forniment, il-bejgħ, it-trasferiment jew l-esportazzjoni tagħhom huma pprojbiti skont din id-Deċiżjoni.
   2.   Ajruplani u bastimenti li jittrasportaw merkanzija lejn u mill-Eritrea għandhom ikunu soġġetti għar-rekwiżit ta’ informazzjoni addizzjonali qabel il-wasla jew qabel it-tluq għall-merkanzija kollha li tiddaħħal fi Stat Membru jew tinħareġ minnu.
   3.   L-Istati Membri għandhom jaqbdu u jiddisponu minn oġġetti (billi jinqerdu jew isiru inoperabbli) li l-forniment, il-bejgħ, it-trasferiment jew l-esportazzjoni tagħhom huma pprojbiti skont din id-Deċiżjoni, hekk kif jiskopru dan.
   Artikolu 3
   Għandhom jiġu imposti miżuri restrittivi, kif previst fl-Artikoli 4, 5(1), 6(1) u (2) kontra persuni u entitajiet, inkluż iżda mhux limitat għat-tmexxija politika u militari tal-Eritrea, kif ukoll entitajiet governattivi u parastatali, jew kwalunkwe persuna jew entità li taġixxi f’isimhom jew skont id-direzzjoni tagħhom, indikati mill-Kumitat stabbiliti skont UNSCR 751 (1992) u elaborati permezz ta’ UNSCR 1844 (2008) (“il-Kumitat tas-Sanzjonijiet”) li:

               —

               aġixxew bi ksur tal-embargo fuq l-armi u miżuri relatati kif imsemmijin fl-Artikolu 1;

               —

               jipprovdu appoġġ mill-Eritrea lil gruppi armati tal-oppożizzjoni bl-għan li jiddistabbilizzaw ir-reġjun;

               —

               jfixklu l-implimentazzjoni tal-UNSCR 1862 (2009) rigward Ġibuti;

               —

               jaħbu, jiffinanzjaw, jiffaċilitaw, jappoġġaw, jorganizzaw, iħarrġu jew jinċitaw individwi jew gruppi sabiex iwettqu atti ta’ vjolenza jew atti terroristiċi kontra Stati oħrajn jew iċ-ċittadini tagħhom fir-reġjun;

               —

               jfixxklu l-investigazzjonijiet jew il-ħidma tal-Grupp ta’ Monitoraġġ ristabbilit permezz ta’ UNSCR 1853 (2008).

         Il-persuni u l-entitajiet rilevanti huma elenkati fl-Anness.
   Artikolu 4
   L-Istati Membri għandhom jieħdu l-miżuri meħtieġa sabiex jimpedixxu l-forniment, il-bejgħ jew it-trasferiment, dirett jew indirett, ta’ armi u materjal relatat tat-tipi kollha, inklużi armamenti u munizzjon, vetturi u tagħmir militari, tagħmir paramilitari u partijiet tar-rikambju ta’ dawk imsemmijin hawn fuq u l-forniment ta’ għajnuna teknika jew taħriġ, għajnuna finanzjarja u għajnuna oħra, inkluż investiment, senserija jew servizzi finanzjarji oħrajn relatati ma’ attivitajiet militari jew mal-provvista, il-manifattura, il-manteniment jew l-użu ta’ armamenti u tagħmir militari minn ċittadini tal-Istati Membri jew mit-territorji tal-Istati Membri jew li qed jużaw ta’ bastimenti tal-bandiera jew ajruplani tal-Istati Membri lill-persuni u l-entitajiet imsemmijin fl-Artikolu 3.
   Artikolu 5
   1.   L-Istati Membri għandhom jieħdu l-miżuri meħtieġa biex jimpedixxu d-dħul fit-territorji tagħhom, jew it-tranżitu minnhom, lill-persuni msemmijin fl-Artikolu 3.
   2.   Il-paragrafu 1 m’għandux jobbliga lil Stat Membru li jirrifjuta liċ-ċittadini tiegħu stess id-dħul fit-territorju tiegħu.
   3.   Il-paragrafu 1 m’għandux japplika fejn il-Kumitat tas-Sanzjonijiet jiddetermina fuq bażi ta’ każ b’każ li tali vjaġġar huwa ġustifikat għal raġunijiet ta’ ħtieġa umanitarja, inklużi obbligi reliġjużi, jew fejn il-Kumitat tas-Sanzjonijiet jikkonkludi li eżenzjoni tippromwovi b’xi mod l-objettivi ta’ paċi u stabbiltà fir-reġjun.
   4.   F’każijiet fejn, skont il-paragrafu 3, Stat Membru jawtorizza d-dħul fit-territorju tiegħu, jew it-tranżitu minnu, ta’ persuni indikati mill-Kumitat tas-Sanzjonijiet, l-awtorizzazzjoni għandha tkun limitata għall-iskop li għalih tkun ingħatat u għall-persuni kkonċernati minnha.
   Artikolu 6
   1.   Il-fondi u r-riżorsi ekonomiċi kollha li huma l-proprjetà ta’ jew huma kkontrollati direttament jew indirettament mill-persuni jew l-entitajiet imsemmijin fl-Artikolu 3 għandhom jiġu ffriżati.
   2.   L-ebda fondi jew riżorsi ekonomiċi m’għandhom isiru disponibbli, direttament jew indirettament, lil jew għall-benefiċċju tal-persuni jew l-entitajiet imsemmijin fil-paragrafu 1.
   3.   L-Isati Membri jistgħu jippermettu eżenzjonijiet mill-miżuri msemmijin fil-paragrafi 1 u 2 fir-rigward ta’ fondi u riżorsi ekonomiċi li huma:

               (a)

               meħtieġa għal spejjeż bażiċi, inklużi pagamenti għal oġġetti tal-ikel, kera jew ipoteka, mediċini u kura medika, taxxi, poloz ta’ assigurazzjoni, u l-ħlasijiet għall-użu ta’ servizzi pubbliċi;

               (b)

               maħsubin esklussivament għall-pagament ta’ drittijiet professjonali raġonevoli u għar-rimborż ta’ spejjeż li huma kollegati mal-forniment ta’ servizzi legali;

               (ċ)

               maħsubin esklussivament għall-pagament ta’ onorarji jew ħlasijiet ta’ servizz, f’konformità mal-liġi nazzjonali, għaż-żamma ta’ rutina jew il-manteniment ta’ fondi u riżorsi ekonomiċi ffriżati;

               (d)

               meħtieġa għal spejjeż straordinarji, wara notifika mill-Istat Membru kkonċernat lill-Kumitat tas-Sanzjonijiet u b’approvazzjoni minnu;

               (e)

               is-suġġett ta’ rahan jew sentenza ġuridiċi, amministrattivi jew arbitrali, f’liema każ il-fondi u r-riżorsi ekonomiċi jistgħu jintużaw biex jissodisfaw dak ir-rahan jew dik is-sentenza, sakemm ir-rahan jew is-sentenza kienu ddaħħlu qabel id-data tal-UNSCR 1907 (2009) u mhumiex għall-benefiċċju ta’ persuna jew entità msemmija fil-paragrafu 1 ta’ dan l-Artikolu, wara notifika mill-Istat Membru kkonċernat lill-Kumitat tas-Sanzjonijiet.

         4.   Il-paragrafu 2 m’għandux japplika għaż-żieda mal-kontijiet iffriżati ta’:

               (a)

               imgħax jew qligħ ieħor fuq dawk il-kontijiet; jew

               (b)

               pagamenti f’kontijiet ffriżati, dovuti minn kuntratti, ftehimiet jew obbligi li ġew konklużi jew oriġinaw qabel id-data li fiha dawk il-kontijiet ġew soġġetti għall-miżuri restrittivi,
               sakemm kwalunkwe imgħax, qligħ ieħor u ħlasijiet bħal dawn jibqgħu soġġetti għall-paragrafu 1.

         5.   L-eżenzjonijiet imsemmijin fil-punti (a), (b) u (c) tal-paragrafu 3 jistgħu jsiru wara notifika lill-Kumitat tas-Sanzjonijiet mill-Istat Membru kkonċernat dwar l-intenzjoni li jawtorizza, fejn adatt, aċċess għal tali fondi u assi ekonomiċi oħra, u fin-nuqqas ta’ deċiżjoni negattiva mill-Kumitat tas-Sanzjonijiet fi żmien tlett ijiem ta’ ħidma minn tali notifika.
   Artikolu 7
   Il-Kunsill għandu jistabbilixxi l-lista li hemm fl-Anness u jemendaha f’konformità mad-determinazzjonijiet tal-Kumitat tas-Sanzjonijiet.
   Artikolu 8
   Din id-Deċiżjoni għandha tiġi riveduta, emendata jew revokata kif adatt, f’konformità mad-deċiżjonijiet rilevanti tal-Kunsill tas-Sigurtà tan-Nazzjonijiet Uniti.
   Artikolu 9
   Din id-Deċiżjoni għandha tidħol fis-seħħ fid-data tal-adozzjoni tagħha.
   Artikolu 10
   Din id-Deċiżjoni għandha tiġi ppubblikata f’ll-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Marzu 2010.

            Għall-Kunsill

            Il-President

         D. LÓPEZ GARRIDO

      (1)  ĠU L 46, 17.2.2009, p. 73.

      ANNESS
      Lista ta’ persuni u entitajiet imsemmijin fl-Artikolu 3


title: Deċiżjoni (UE) 2015/1631 tal-Parlament Ewropew tad-29 ta' April 2015 dwar il-kwittanza għall-implimentazzjoni tal-baġit tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013

text:
               30.9.2015

               MT

               Il-Ġurnal Uffiċjali tal-Unjoni Ewropea

               L 255/142

      DEĊIŻJONI (UE) 2015/1631 TAL-PARLAMENT EWROPEW
      tad-29 ta' April 2015
      dwar il-kwittanza għall-implimentazzjoni tal-baġit tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013
      IL-PARLAMENT EWROPEW,

                  —

                  wara li kkunsidra r-rapporti finanzjarji u l-kontijiet tad-dħul u l-infiq tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013 (COM(2014)487 — C8-0146/2014),

                  —

                  wara li kkunsidra r-rapport annwali tal-Kummissjoni tal-14 ta' April 2014 dwar il-ġestjoni finanzjarja tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013,

                  —

                  wara li kkunsidra l-informazzjoni finanzjarja dwar il-Fond Ewropew għall-Iżvilupp (COM(2014)350),

                  —

                  wara li kkunsidra r-rapport annwali tal-Qorti tal-Awdituri dwar l-attivitajiet iffinanzjati mit-tmien, mid-disa' u mill-għaxar Fondi Ewropej għall-Iżvilupp għas-sena finanzjarja 2013, flimkien mat-tweġibiet tal-Kummissjoni (1),

                  —

                  wara li kkunsidra d-dikjarazzjoni ta' assigurazzjoni (2) dwar l-affidabbiltà tal-kontijiet u l-legalità u r-regolarità tat-tranżazzjonijiet ta' bażi, ipprovduta mill-Qorti tal-Awdituri għas-sena finanzjarja 2013 skont l-Artikolu 287 tat-Trattat dwar il-Funzjonament tal-Unjoni Ewropea,

                  —

                  wara li kkunsidra r-rakkomandazzjonijiet tal-Kunsill tal-17 ta' Frar 2015 rigward il-kwittanza lill-Kummissjoni dwar l-implimentazzjoni tal-operazzjonijiet tal-baġit tal-Fond Ewropew għall-Iżvilupp għas-sena finanzjarja 2013 (05135/2015 — C8-0050/2015, 05136/2015 — C8-0051/2015, 05138/2015 — C8-0052/2015),

                  —

                  wara li kkunsidra r-rapport annwali tal-Kummissjoni dwar is-segwitu għall-kwittanza għas-sena finanzjarja 2012 (COM(2014)607) u d-dokumenti ta' ħidma tas-servizzi tal-Kummissjoni li jakkumpanjawh (SWD(2014)285 u SWD(2014)286),

                  —

                  wara li kkunsidra l-Ftehim ta' Sħubija bejn il-membri tal-Grupp ta' Stati Afrikani, tal-Karibew u tal-Paċifiku minn naħa waħda, u l-Komunità Ewropea u l-Istati Membri tagħha, min-naħa l-oħra, iffirmat f'Cotonou fit-23 ta' Ġunju 2000 (3) u rivedut f'Ouagadougou (Burkina Faso) fit-22 ta' Ġunju 2010 (4),

                  —

                  wara li kkunsidra d-Deċiżjoni tal-Kunsill 2001/822/KE tas-27 ta' Novembru 2001 dwar l-assoċjazzjoni tal-pajjiżi u t-territorji extra-Ewropej mal-Komunità Ewropea (“Deċiżjoni dwar l-Assoċjazzjoni extra-Ewropea”) (5),

                  —

                  wara li kkunsidra l-Artikolu 33 tal-Ftehim Intern tal-20 ta' Diċembru 1995 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità taħt it-Tieni Protokoll Finanzjarju għar-raba' Konvenzjoni AKP-KE (6),

                  —

                  wara li kkunsidra l-Artikolu 32 tal-Ftehim Intern tat-18 ta' Settembru 2000 bejn ir-rappreżentanti tal-Gvernijiet tal-Istati Membri, li ltaqgħu fi ħdan il-Kunsill, dwar l-iffinanzjar u l-amministrazzjoni tal-għajnuna tal-Komunità permezz tal-Protokoll Finanzjarju għall-Ftehim ta' Sħubija bejn l-Istati Afrikani, tal-Karibew u tal-Paċifiku u l-Komunità Ewropea u l-Istati Membri tagħha ffirmat f'Cotonou (Benin) fit-23 ta' Ġunju 2000 u l-allokazzjoni tal-għajnuna finanzjarja għall-Pajjiżi u Territorji extra-Ewropej li dwarhom il-Parti Erbgħa tat-Trattat KE hija applikabbli (7),

                  —

                  wara li kkunsidra l-Artikolu 11 tal-Ftehim Intern tas-17 ta' Lulju 2006 bejn ir-rappreżentanti tal-Gvernijiet tal-Istati Membri, imlaqqa' fi ħdan il-Kunsill, dwar il-finanzjament tal-għajnuna Komunitarja permezz tal-Kwadru Finanzjarju Pluriennali għall-perijodu 2008-2013 skont il-Ftehim ta' Sħubija AKP-KE u dwar l-allokazzjoni ta' assistenza finanzjarja għall-Pajjiżi u t-Territorji Barranin li għalihom tapplika l-Parti Erbgħa tat-Trattat tal-KE (8),

                  —

                  wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

                  —

                  wara li kkunsidra l-Artikolu 74 tar-Regolament Finanzjarju tas-16 ta' Ġunju 1998 applikabbli għall-kooperazzjoni għall-finanzjament tal-iżvilupp skont ir-raba' Konvenzjoni AKP-KE (9),

                  —

                  wara li kkunsidra l-Artikolu 119 tar-Regolament Finanzjarju tas-27 ta' Marzu 2003 applikabbli għad-disa' Fond Ewropew għall-Iżvilupp (10),

                  —

                  wara li kkunsidra l-Artikolu 142 tar-Regolament tal-Kunsill (KE, Euratom) Nru 215/2008 tat-18 ta' Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp (11),

                  —

                  wara li kkunsidra l-Artikolu 93, l-Artikolu 94(3) u l-Anness V tar-Regoli ta' Proċedura tiegħu,

                  —

                  wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Iżvilupp (A8-0102/2015),

         1.

            Jagħti l-kwittanza lill-Kummissjoni għall-implimentazzjoni tal-baġit tat-tmien, tad-disa' u tal-għaxar Fond Ewropew għall-Iżvilupp għas-sena finanzjarja 2013;

         2.

            Jippreżenta l-kummenti tiegħu fir-riżoluzzjoni t'hawn taħt;

         3.

            Jagħti istruzzjonijiet lill-President tiegħu biex jgħaddi din id-deciżjoni, kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri u lill-Bank Ewropew tal-Investiment, u biex jiżgura li jiġu ppubblikati f'Il-Ġurnal Uffiċjali tal-Unjoni Ewropea (serje L).

               Il-President

            Martin SCHULZ

               Is-Segretarju Ġenerali

            Klaus WELLE

         (1)  ĠU C 398, 12.11.2014, p. 1.

         (2)  ĠU C 401, 13.11.2014, p. 264.

         (3)  ĠU L 317, 15.12.2000, p. 3.

         (4)  ĠU L 287, 4.11.2010, p. 3.

         (5)  ĠU L 314, 30.11.2001, p. 1, u ĠU L 324, 7.12.2001, p. 1.

         (6)  ĠU L 156, 29.5.1998, p. 108.

         (7)  ĠU L 317, 15.12.2000, p. 355.

         (8)  ĠU L 247, 9.9.2006, p. 32.

         (9)  ĠU L 191, 7.7.1998, p. 53.

         (10)  ĠU L 83, 1.4.2003, p. 1.

         (11)  ĠU L 78, 19.3.2008, p. 1.


title: Id-Deċiżjoni tal-Kummissjoni ta' l-10 ta' Frar 1999 li temenda d-Deċiżjoni tal-Grupp ta' Integrazzjoni ta' l-Anzjani (notifikat taħt id-dokument numru C(1999) 211)

text:
Avviż Legali Importanti

|

31999D0141

Official Journal L 045 , 19/02/1999 P. 0054 - 0054

		Id-Deċiżjoni Tal-Kummissjonita' l-10 ta' Frar 1999li temenda d-Deċiżjoni tal-Grupp ta' Integrazzjoni ta' l-Anzjani(notifikat taħt id-dokument numru C(1999) 211)(1999/141/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Billi, fid-dawl ta' żviluppi fuq livell Komunitarju, huwa neċessarju li tiġi aġġustata is-sħubija tal-Grupp stabbilit bid-Deċiżjoni tal-Kummissjoni 91/544/KEE [1], kif emendata bid-Deċiżjoni 93/417/KEE [2]; billi fl-istess ħin, fl-interessi ta' effiċjenza amministrattiva, it-terminu tal-kariga tal-President u tal-Membri tal-Grupp għandu jitnaqqas,IDDEĊIDIET KIF ĠEJ:L-Artikolu UnikuId-Deċiżjoni 91/544/KEE hija emedata kif ġej:1. fl-Artikolu 3(2), "25 membru" hija sostitwita b'"24 membru";2. l-Artikolu 4(3) huwa emendat kif ġej:(a) f'kull każ, "ħames siġġijiet" huwa sostitwit b' "erba siġġijiet";(b) l-inċiż li ġej huwa miżjud:"— ESCU- Unjoni Ewropea taċ-Ċittadini Anzjani: erba' siġġijiet;"3. fl-Artikolu 5(1), "18-il xahar" hija sostitwita bi "12-il xahar";4. fl-Artikolu 7(1), "18-il xahar" hija sostitwita bi "12-il xahar";5. fl-Anness, huwa miżjud l-inċiż li ġej:"— ESCU- Unjoni Ewropea taċ-Ċittadini Anzjani."Magħmula fi Brussel, fl-10 ta' Frar 1999.Għall-KummissjoniPádraig FlynnMembru tal-Kummissjoni[1] ĠU L 296, tas-26.10.1991, p. 42.[2] ĠU L 187, tad-29.7.1993, p. 60.--------------------------------------------------


               28.7.2017

               MT

               Il-Ġurnal Uffiċjali tal-Unjoni Ewropea

               C 244/3

         Deċiżjoni tal-Awtorità Bankarja Ewropea li temenda d-Deċiżjoni tal-EBA li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarjawx fil-kwalità mill-valutazzjonijiet tal-kreditu mitluba minnhom (2016/C 266/05)
   (2017/C 244/03)
   IL-BORD TAS-SUPERVIŻURI TAL-AWTORITÀ BANKARJA EWROPEA
   Wara li kkunsidra r-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (1) (ir-“Regolament tal-EBA” u l-“EBA”),
   Wara li kkunsidra l-Artikolu 138 tar-Regolament (UE) Nru 575/2013 tal-Parlament Ewropew u tal-Kunsill (2),
   BILLI:

               (1)

               L-Artikolu 138 tar-Regolament (UE) Nru 575/2013 jippermetti l-użu ta’ valutazzjonijiet tal-kreditu mhux mitluba ta’ Istituzzjoni Esterna tal-Valutazzjoni tal-Kreditu (“ECAI”) għad-determinazzjoni tal-piżijiet tar-riskju li jridu jiġu assenjati għall-assi u entrati li ma jidhrux fil-karta bilanċjali għall-iskop tal-kalkolu tar-rekwiżiti ta’ fondi proprji, soġġetti għall-konferma mill-EBA li valutazzjonijiet tal-kreditu mhux mitluba ta’ dik l-ECAI ma jvarjawx fil-kwalità mill-valutazzjonijiet tal-kreditu mitluba ta’ dik l-istess ECAI. Skont l-istess Artikolu, l-EBA teħtieġ li tirrifjuta jew tirrevoka din il-konferma b’mod partikolari jekk l-ECAI użat valutazzjoni tal-kreditu mhux mitluba biex tagħmel pressjoni fuq l-entità klassifikata biex tordna valutazzjoni tal-kreditu jew servizzi oħrajn. B’riżultat ta’ dan, id-deċiżjoni 2016/C 266/05 tal-EBA li tikkonferma li l-valutazzjonijiet tal-kreditu mhux mitluba ta’ ċerti ECAIs ma jvarawx fil-kwalità mill-valutazzjonijiet tal-kreditu mitluba minnhom (3) ġiet ippubblikata fit-22 ta’ Lulju 2016.

               (2)

               Ġew irreġistrati jew iċċertifikati ECAIs ġodda wara l-pubblikazzjoni tad-Deċiżjoni 2016/C 266/05 tal-EBA li għaliha huwa meħtieġ ukoll li titwettaq il-valutazzjoni msemmija fl-Artikolu 138 tar-Regolament (UE) Nru 575/2013. Barra minn hekk, ECAI waħda li kienet diġà rreġistrata meta nħarġet id-Deċiżjoni 2016/C 266/05, bdiet toħroġ klassifikazzjonijiet mhux mitluba wara l-adozzjoni ta’ dik id-Deċiżjoni dwar klassifikazzjonijiet mhux mitluba. Finalment, mill-pubblikazzjoni tad-Deċiżjoni 2016/C 266/05, ir-reġistrazzjoni CRA tal-Feri EuroRating Services AG ECAI (4) ġiet irtirata, peress li din m’għadhiex tissodisfa d-definizzjoni tal-ECAI msemmija fl-Artikolu 4(1)(98) tar-Regolament (UE) Nru 575/2013. B’riżultat tal-iżviluppi t’hawn fuq, huwa meħtieġ li titwettaq il-valutazzjoni msemmija fl-Artikolu 138 tar-Regolament (UE) Nru 575/2013 anke għall-ECAIs li għadhom kemm ġew irreġistrati jew iċċertifikati u għal dik l-ECAI li għadha kemm bdiet toffri valutazzjonijiet ta’ kreditu mhux mitluba u li jitneħħew referenzi għall-korp li ma baqax jikkwalifika bħala ECAI mill-ħruġ tad-Deċiżjoni 2016/C 266/05.

               (3)

               L-ECAIs ikkonċernati ġew infurmati bl-intenzjoni tal-EBA li tadotta din id-deċiżjoni u jingħataw l-opportunità li jesprimu l-fehimiet tagħhom dwarha.

               (4)

               Id-Deċiżjoni 2016/C 266/05 għandha tiġi emendata skont dan,

         IDDEĊIEDA KIF ĠEJ:
   Artikolu 1
   Id-Deċiżjoni tal-Awtorità Bankarja Ewropea Nru 2016/C 266/05 hija emendata kif ġej:

               (1)

               Fl-Anness, l-ECAIs li ġejjin huma miżjuda mal-lista:

                           —

                              Creditreform Rating AG

                           —

                              Egan-Jones Ratings Co.

                           —

                              HR Ratings de México, S.A. de C.V.

                           —

                              INC Rating Sp. z o.o.

                           —

                              modeFinance S.r.l.

                           —

                              Rating-Agentur Expert RA GmbH

               (2)

               Fl-Anness, l-ECAI li ġejja hija mħassra mil-lista:

                              Feri EuroRating Services AG.

         Artikolu 2
   Din id-Deċiżjoni għandha tidħol fis-seħħ fl-għoxrin jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul f’Londra, it-18 ta’ Lulju 2017.

            Għall-Bord tas-Superviżuri

         Andrea ENRIA

            President

      (1)  ĠU L 331, 15.12.2010, p. 12.

      (2)  Ir-Regolament (UE) Nru 575/2013 tal-Parlament Ewropew u tal-Kunsill tas-26 ta’ Ġunju 2013 dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1).

      (3)  ĠU C 266, 22.7.2016, p. 4.

      (4)  Stqarrija għall-istampa ESMA71-99-376 tad-29 ta’ Marzu 2017.


title: Deċiżjoni tar- Rappreżentanti tal-Gvernijiet ta' l-Istati Membri tas- 6 ta' April 2006 li taħtar avukat ġenerali fil-Qorti tal-Ġustizzja tal-Komunitajiet Ewropej

text:
               29.9.2006

               MT

               Il-Ġurnal Uffiċjali ta’ l-Unjoni Ewropea

               406

         DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI
   tas-6 ta' April 2006
   li taħtar avukat ġenerali fil-Qorti tal-Ġustizzja tal-Komunitajiet Ewropej
   (2006/278/KE, Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunità Ewropea ta' l-Enerġija Atomika, u b'mod partikolari l-Artikolu 139 tiegħu,
   Billi:
   Skond l-Artikoli 5 7 u 8 tal-Protokoll dwar l-Istatut tal-Qorti tal-Ġustizzja u bħala konsegwenza tar-riżenja tas-Sur Antonio TIZZANO, għandu jiġi maħtur avukat ġenerali għall-perjodu li fadal tal-mandat tas-Sur Antonio TIZZANO, jiġifieri sas-6 ta' Ottubru 2006,
   IDDEĊIDEW KIF ĠEJ:
   Artikolu 1
   Is-Sur Paolo MENGOZZI huwa b'dan maħtur avukat ġenerali tal-Qorti tal-Ġustizzja tal-Komunitajiet Ewropej mid-data tal-ġurament tiegħu sas-6 ta' Ottubru 2006.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.

      Magħmul fi Brussell, nhar is-6 ta' April 2006.

            Il-President

         G. WOSCHNAGG